શ્રીલંકાનો આ પર્વત 7360 ફૂટ ઊંચો છે. તેના પર વિશાળ પગલાં જેવો આકાર જોવા મળે છે. પાંચ ફૂટ સાત ઇંચ લાંબા અને બે ફૂટ, છ ઇંચ પહોળા પગલાંને પવિત્ર પગલાં માની લેવાયા છે. હિન્દુઓ કહે છે કે ભગવાન શિવના આ પગલાં છે. શ્રીલંકામાં બૌદ્ધ ધર્મ ફેલાયેલો છે. તેમના મતે ભગવાન બુદ્ધના પગલાં અહીં પડ્યાં હતાં. ખ્રિસ્તી અને ઇસ્લામની આદમ અને ઇવની કથા સાથે આ પર્વતને જોડી દેવાયો છે. તે માન્યતા મુજબ આદમે તેનું પ્રથમ પગલું આ પર્વતના શિખર પર મૂક્યું હતું અને તેની જ આ નિશાની છે.